Celkovo má suverén uplynulých dvadsiatich rokov slovenskej hádzanej na konte 25 pohárových triumfov.
V ére Československa získal ďalších sedem a aj v tomto ohľade je najúspešnejší slovenský klub.
V sobotu nepustil súpera do vedenia ani raz a v priebehu zápasu mu nedovolil ani vyrovnať. Päťgólový náskok si vytvoril prvýkrát za stavu 8:3 a postupne ho zvyšoval.
ŠKP ešte v druhom dejstve zabral, no Tatran si už triumf postrážil. Pre Bratislavčanov, ktorí majú celkovo tri pohárové triumfy (1973, 1997, 2000) to bolo deviate finále a prvé po jedenástich rokoch.